Innerhalb vor Eidgenosseschaft isch s 1449-1450 zum Alte Zürichrieg cho, wil sech Züri und Schwyz um d Ländereie hai gstrite, wo dr Graf vo Toggeburg het hinderlâ. Bi Sankt Jakob an der Birs si 1'500 Schwiizer dür ds 40'000 Maa starke französische Armagnakeheer, wo if d Aawiisig vom dütsche König Friedrich IV.[1] em belagerete Züri het welle zu Hilf cho, ufgribe worde. D Franzose hei aber nach dr starche Gägewehr uf ne Witermarsch verzichtet.